Danone renunță la 2.000 de angajați. Gigantul alimentar francez încearcă să reînvie profitul în plină pandemie.
Danone pune pe liber circa 2.000 de angajați. Scopul companiei este de a economisi 1 miliard de euro. Danone este cel mai mare producător de iaurt din lume.
Celebra companie Danone a luat decizia de a renunța la 2.000 de angajați, având scopul de a-și redresa profitul în companie. Potrivit LeFigaro, prin această măsură radicală, Danone încearcă ca economiile sale să atingă 1 miliard de euro până în 2023. "În fiecare țară în care grupul va rămâne prezent, în curând va exista o singură filială, în loc de trei", a transmis compania. 2.000 de locuri de muncă reprezintă aproximativ 2% din totalul personalului Danone, iar acțiunile companiei au scăzut cu 29% în 2020. "Anul acesta ne-a arătat că afacerile noastre ar putea fi afectate semnificativ în ceea ce privește competitivitatea lor din cauza șocurilor externe din țările în care activăm", a spus directorul executiv Emmanuel Faber.